Diari Oficial de la Generalitat Valenciana


Sumari del DOGV 7247, del 03-04-2014 (2014/2752)

Notificació de la sentència dictada en el procediment de modificació de mesures en relació amb els fills número 192/2014.
-------------------------------------------------------------------------------------------------------------------------

### Dades del document

Número de DOGV
:   7247

Data del DOGV
:   03-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2752


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de modificació de mesures en relació amb els fills número 192/2014. [2014/2752]  
En el juí que es tramita en este Jutjat de Primera Instància número 6 d'Elx amb el número 845/2013, a instància de Naziha Hamadi El Jeir contra Mahayub Mohamed Aomar, s'ha dictat sentència de mesures de fills extramatrimonials, contenciós número 192/2014, la dispositiva de la qual, literalment, és la següent:  
  
«Estime parcialment la demanda presentada pel procurador Jesús Ezequiel Pérez Campos, en nom i representació de Naziha Hamadi El Jeir contra Mahayub Hohamed Aomar, per la qual cosa:  
1. S'aproven les següents mesures definitives:  
1.1. L'exercici de la pàtria potestat sobre els menors, S. i L. H. H., s'atribuïx en exclusiva a Naziha Hamadi El Jeir. L'exercici exclusiu de la pàtria potestat implica l'adopció de totes les decisions rellevants que afecten els seus fills, especialment en l'àmbit educatiu, sanitari, religiós i social.  
Per això, la mare decidirà sobre l'elecció o canvi de centre o model educatiu o activitats extraescolars a realitzar; l'autorització de qualsevol intervenció quirúrgica, tractament mèdic no banal o tractament psicològic, tant si comporta algun gasto com si està cobert pel sistema públic de sanitat o per alguna assegurança privada, sempre que no siga suficient el mer consentiment del menor; la decisió sobre la realització d'un acte religiós o social rellevant o no, així com en la manera de dur-lo a terme, sense que respecte d'això tinga prioritat el progenitor amb qui es trobara el menor en el moment de ser realitzat; el canvi de domicili, i en l'autorització per a l'eixida del territori nacional.  
  
No obstant això, el progenitor que es trobe en companyia dels fills podrà adoptar decisions sobre ells, sense prèvia consulta a l'altre progenitor en els casos en què hi haja una situació d'urgència o es tracte de qüestions poc transcendents o rutinàries, que en el normal transcórrer de la vida amb un menor poden produir-se.  
1.2. S'atorga a Naziha Hamadi El Jeir el règim de convivència amb els seus fills menors.  
1.3. No s'establix cap règim de relacions del progenitor no convivent, Mahayub Hohamed Aomar, amb els seus fills menors.  
Queda prohibida l'eixida del territori nacional dels menors, S. i L., excepte autorització judicial prèvia, a l'efecte de la qual haurà de lliurar-se el corresponent ofici a la Direcció General de la Policia Nacional.  
1.4. S'atribuïx l'ús i gaudi de l'aixovar i domicili familiar, siti a Elx, carrer de Martín de Torres, número 12, porta 3a, 1, a Naziha Hamadi El Jeir. Anteriorment, Mahayub Hohamed Aomar havia abandonat el domicili i havia retirat la seua roba i efectes personals.  
 L'anterior atribució de l'ús de la vivenda s'efectua sense cap limitació temporal.  
No es fixa cap compensació per la pèrdua d'ús del domicili familiar.  
  
1.5. Mahayub Hohamed Aomar haurà de satisfer, des de la data de presentació de la demanda (mensualitat, 05.2013) i amb caràcter mensual (12 mensualitats anuals), en concepte de gastos ordinaris d'atenció als seus fills, S. i L., la quantitat de 300 euros (150 euros per fill), que haurà d'ingressar en el compte que designe la mare, per anticipat i dins dels cinc primers dies de cada mes. L'anterior import s'haurà d'actualitzar anualment d'acord amb les variacions que experimente l'índex de preus al consum que publica l'Institut Nacional d'Estadística o organisme que el substituïsca en un futur, esta actualització es produirà de manera automàtica, sense necessitat de requeriment previ, i considerant, com a data inicial per a l'actualització, el mes i any en què es fixa, i com a data final, el mateix mes de l'any en què s'actualitza, i permetrà este càlcul l'opció ?Vol actualitzar una renda?- de la pàgina web de l'Institut Nacional d'Estadística.   
  
L'impagament de la contribució als gastos d'atenció podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
A més, ambdós progenitors hauran de satisfer la mitat dels gastos extraordinaris dels seus fills.  
2. No es condemna a costes cap de les parts.  
Contra la present resolució, que no és ferma, es pot interposar un recurs d'apel·lació davant de l'Audiència Provincial d'Alacant, que s'haurà d'interposar, si és el cas, davant d'este mateix Jutjat en el termini dels 20 dies següents a la seua notificació (art. 455 i 458 LEC).  
L'admissió del recurs exigix, que en interposar-lo, s'haja consignat la quantitat de 50 euros en el compte de depòsits i consignacions d'este jutjat (compte del Banco Santander número 0706 0000 41 804285). També es pot realitzar la consignació per mitjà de transferència al número de compte 0049 3569 92 8544094321, i s'haurà d'indicar en el caseller d'observacions el número 0706 0000 08 807969. Queden eximits de la constitució del depòsit per a recórrer-hi aquells que tinguen reconegut el dret d'assistència jurídica gratuïta (DA 15.ª de la Llei Orgànica 6/1985, d'1 de juliol, del Poder Judicial).  
  
Esta és la meua sentència, que pronuncie, mane i firme.»  
  
Atés que es desconeix l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana, per a portar a efecte la diligència de notificació.  
  
Elx, 28 de març de 2014.- El secretari judicial: Francisco Javier García Navarro.